./data/stoa0275/stoa015/stoa0275.stoa015.opp-lat1.xml
Tertullian
Denique monogamiaapud ethnicos ita in summo honore est, ut et virginibus legitimenubentibus univira pronuba adhibeatur; et si auspicii causa, utiqueboni auspicii est  Item, ut in quibusdam sollemnibus et officiis,prior sit univirae locus  Certe Flaminica non nisi univiraest; quae et Flaminis lex est  Nam quod ipsi Pontifici Maximoiterare matrimonium non licet utique monogamiae gloria est Cum autem dei sacramenta satanas affectat, provocatio est nostra,immo suffusio, si pigri simus ad continentiam deo exhibendam,quam diabolo quidam praestant, nunc virginitate, nunc viduitateperpetua  Novimus virgines Vestae, et Iunonis apudAchaiae oppidum, et Apollinis apud Delphos, et Minervae etDianae quibusdam locis  Novimus et continentes viros, et quidemtauri illius Aegyptii antistites: feminas vero Cereri Africanae,cui etiam sponte abdicato matrimonio assenescunt, aversantesexinde contactum masculorum usque ad oscula filiorum  Invenitscilicet diabolus post luxuriam etiam castitatem perditricem,quo magis reus sit Christianus qui castitatem recusaveritconservatricem  Erunt nobis in testimonium et feminae quaedamsaeculares ob univiratus obstinationem famam consecutae, aliquaDido, quae profuga in alieno solo, ubi nuptias regis ultrooptasse debuerat, ne tamen secundas experiretur, maluit e contrariouri quam nubere; vel illa Lucretia, quae etsi semel pervim et invita alium virum passa est, sanguine suo maculatamcarnem abluit, ne viveret iam non sibi univira  Plura exemplacuriosius de nostris invenias, et quidem alteris potiora, quiamaius est vivere in castitate quam pro ea mori  Facilius animamponas quia bonum amiseris, quam vivendo serves ob quodemori malis  Quanti igitur et quantae in ecclesiasticis ordinibusde continentia censentur, qui deo nubere maluerunt, qui carnissuae honorem restituere, quique se iam illius aevi filios dicaverunt,occidentes in se concupiscentiam libidinis, et totum illudquod intra paradisum non potuit admitti! Unde praesumendumest hos qui intra paradisum recipi volent, tandem debere cessareab ea re a qua paradisus intactus est